open-index/open-wikipedia-markdown huggingface dataset:
Ալեքսանդր Ակիմով (ԽՍՀՄ հերոս)

**Ալեքսանդր Վասիլևիչ Ակիմով** (, ), խորհրդային սպա, Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) մասնակից։ Պատերազմի ընթացքում եղել է 6-րդ գվարդիական հրաձգային դիվիզիայի 4-րդ գվարդիական հրաձգային գնդի հրաձգային դասակի հրամանատար, Խորհրդային Միության հերոս (1945 թվական), ավագ լեյտենանտ։

## Կենսագրություն
Ծնվել է 1924 թվականի օգոստոսի 5-ին, ռուս աշխատավորի ընտանիքում, Ելշանկա գյուղում (այժմ՝ Ուլյանովսկի մարզի Նիկոլաևսկի շրջան)։ Ավելի ուշ ընտանիքը տեղափոխվել է Վ. Լենինի անվան աշխատանքային ավան։ Այնտեղ էլ սովորել է միջնակարգ դպրոցում, որն ավարտել է ութերորդ դասարանով։ 1939 թվականին ընդունվել է Ֆաբրիկագործարանային ուսուցման դպրոց։ Ավարտելուց հետո ստացել է փականագործի մասնագիտություն։

1942 թվականի օգոստոսի 17-ին Ժադովսկու շրջանային զինկոմիսարիատի կողմից զորակոչվել է Բանվորա-գյուղացիական Կարմիր բանակ։ Տամբովի մարզի Մորշանսկ քաղաքում անցել է կրտսեր լեյտենանտի դասընթաց։ 1943 թվականի օգոստոսի 26-ից եղել է Արևելյան ռազմաճակատում։ Մասնակցել է Ուկրաինայի 1-ին և 2-րդ ճակատային մարտերին։ Պատերազմի ժամանակ երկու անգամ վիրավորվել է։

1945 թվականի հունվարի 12-ին, 4-րդ գվարդիական հրաձգային գնդի (6-րդ գվարդիական հրաձգային դիվիզիոն, 13-րդ բանակ, 1-ին ուկրաինական ռազմաճակատ) հրաձգային դասակի հրամանատար, կրտսեր լեյտենանտ Ալեքսանդր Ակիմովը առանձնահատուկ կերպով առանձնացել է Կելցե քաղաքի հարավարևելյան հատվածում, որի ընթացքում նա ներխուժել է խրամատ և ոչնչացրել է թշնամու երկու կրակակետ և հակառակորդի մոտ երեսուն զինվոր և սպա։

Հունվարի 14-ին Չարնա-Նիդա գետերի մերձակայքում թշնամու դիրքերի համար մղվող մարտերի ժամանակ կրտսեր լեյտենանտ Ակիմովն անձամբ է հարվածել հրետանային զենքը և իր զինվորների հետ ոչնչացրել է հակառակորդի զինվորներին և սպաներին։ Հունվարի 26-ի գիշերը լույս 27-ին Օդեր գետի հատման ժամանակ նա առաջիններից մեկն էր, ով անցել է գետը Շտեյնաու քաղաքի (այժմ՝ Սցինավա, Լեհաստան) մոտ և մասնակցել է պլացդարմի գրավման և ընդլայնման մարտերին։

1945 թվականի ապրիլի 10-ին ԽՍՀՄ Գերագույն խորհրդի նախագահության հրամանագրով գերմանացի-ֆաշիտների դեմ մարտերում մարտական  առաջադրանքների օրինակելի կատարման և ցուցաբերած քաջության և հերոսության համար կրտսեր լեյտենանտ Ալեքսանդր Ակիմովին շնորհվել է Խորհրդային Միության հերոսի կոչում և նրան հանձնվել է Լենինի շքանշան (№ 56171) և Ոսկե աստղ (№ 8147):

Պատերազմից հետո Ալեքսանդր Ակիմովն աշխատել է Ուլյանովսկի մարզի Բարիշսկի շրջանի Լենինի անվան ավանի գործարանում։ Մահացել է 1966 թվականի մարտի 12-ին։

## Մրցանակներ
* Ոսկե աստղ
* Լենինի շքանշան
* Կարմիր աստղի շքանշան
* Մեդալներ

## Հիշատակ
* Լենինի անվան ավանի փողոցներից մեկն անվանակոչել են հերոսի պատվին։
* Գերեզմանին տեղադրված է հուշարձան։
* Ամեն տարի անցկացվում է հոկեյի շրջանային մրցաշար՝ Խորհրդային Միության հերոս Ալեքսանդր Ակիմովի անվան մրցանակով։

## Ծանոթագրություններ

Կատեգորիա:Հայրենական մեծ պատերազմի մասնակիցներ
Սլովենիայի ազգային թանգարան

**Սլովենիայի ազգային թանգարան** (), թանգարան Լյուբլյանայում, Սլովենիայի առաջատար թանգարան։

Թանգարանը տեղակայված է քաղաքի կենտրոնական մասում՝ Տիվոլի զբոսայգուց ոչ հեռու։ Սլովենիայի ազգային թանգարանը երկրի գիտական ու մշակութային հնագույն հաստատությունն է։ Այն ունի հնագիտական գտածոների, հին մետաղադարամների ու թղթադրամների (դրամագիտության բաժինն առաջին հարկում է), փորագրությունների, նկարների ու դեկորատիվ-կիրառական արվեստի նմուշների հավաքածուներ։

## Պատմություն
Թանգարանը հիմնադրվել է 1821 թվականին որպես «Կրայնայի երկրամասի թանգարան» ()։ Հինգ տարի անց Ավստրիական կայսրության միապետ Ֆրանց II-ը որոշել է անձամբ հովանավորել թանգարանը և հրամայել է այն անվանել «Կրայնայի նահանգային թանգարան»։ 1882 թվականին թանգարանը վերանվանվել է «Կրայնայի նահանգային թանգարան՝ Ռուդոլֆինում»՝ ի պատիվ Ավստրիայի կրոնպրինց Ռուդոլֆի։

Սլովենացիների, խորվաթների ու սերբերի թագավորության ստեղծումից հետո փոխվել է թանգարանի անունը՝ «Ազգային թանգարան»։ 1923 թվականին թանգարանի ժողովրդագրական հավաքածուն հանձնվել է Սլովենիայի ազգագրական թանգարանին, իսկ 1933 թվականին կիրառական արվեստի հավաքածուի մեծ մասը փոխանցվել է Սլովենիայի ազգային պատկերասրահին։ 1944 թվականին թանգարանից առանձնացել է Սլովենիայի պատմության թանգարանը (այն ժամանակ՝ Բնական գիտությունների թանգարան), չնայած շարունակել է գործել նույն շենքում։ 1953 թվականին արխիվի մեծ մասը տեղափոխվել է Գրուբերի պալատ։

1992 թվականին թանգարանը անվանափոխվել է և ստացել ներկայիս անվանումը՝ «Սլովենիայի ազգային թանգարան»։

## Շինություն
thumb|ձախից|300px|Դրվագ թանգարանի առաստաղից
Ազգային թանգարանի գլխավոր շենքը գտնվում է Սլովենիայի խորհրդարանի ու արտաքին գործերի նախարության շենքերից ոչ հեռու՝ Լյուբլյանայի ազգային օպերայի շանքի դիմաց։ Շենքը կառուցված է նեոռենեսանսի ոճով 1993-1885 թվականներին։ Թանգարանի շենքը կառուցվել է Վիլհելմ Տրեոյի նախագծով Յան Հրասկիի համագործակցությամբ։ Տրեոն հիմնականում հետևել է վիեննացի ճարտարապետ Վիլհելմ Ռեզորիի նախագծին։

Ինտերիերի դիզայնը մշակել է Հրասկին։ Թանգարանի գլխավոր սրահի առաստաղը զարդարված է նկարիչներ Յանեզ և Յուրի Շուբիցների մեդալիոններով, որոնք ստեղծվել են 1885 թվականին։ Յանեզ Շուբիցը հեղինակել է այլաբանական նկարներ՝ «Կառնիոլան՝ արվեստի ու գրականության պաշտպան» թեմայով, մինչդեռ նույն ժամանակ Յուրի Շուբիցը ստեղել է հայտնի սլլովենացիների չորս դիմանկար՝ Յանեզ Վայկարդ վալվազորի, Վալենտին Վոդնիկի, Զիգմունդ Հերբերշտեյնի և Զիգմունդ Զոյսի դիմանկարները։ Մեդալիոնների միջև եղած տարածությունը նկարազարդել է Կարել Լիպովշեկը։

Թանգարանի շենքի հանդիսավոր բացումը կայացել է 1888 թվականի դեկտեմբերի 2-ին։ Այն դարձել է առաջին շենքը սլովենական տարածքում, որ կառուցվել է հատուկ թանգարանային նպատակով։ Կառույցի առաջ 1903 թվականին կանգնեցվել է քանդակագործ Ալոիզ Գանգլի՝ Յանեզ Վայկարդ Վալվազորին պատկերող արձանը։

## Ծանոթագրություններ

## Արտաքին հղումներ
* Թանգարանի պաշտոնական կաք 
* Kjer ze 120 let domuje zgodovina slovencev

Կատեգորիա:1821 հիմնադրված թանգարաններ
Կատեգորիա:Լյուբլյանայի տեսարժան վայրեր
Կատեգորիա:Սլովենիայի թանգարաններ
Cornflake Girl

**«Cornflake Girl»,** ամերիկացի երգչուհի Թորի Ամոսի սինգլը «*Under the Pink»* ալբոմից։ Երգի համար նկարահանվել է երկու երաժշտական տեսահոլովակ, քանի որ բնօրինակը չափազանց տարօրինակ է համարվել ամերիկյան հանդիսատեսի համար։

UK Singles Chart-ում երգը հասել է 4-րդ հորիզոնական և դարձել Ամոսի այն ժամանակվա ամենահաջողված հիթը։ Ավստրալիայում երգը հասել է 19-րդ հորիզոնական և գրավել 35-րդ տեղը *Triple J* ռադիոկայանի «1994 թվականի ամենաթեժ հիթերը» հարցմամբ, ինչը նրան թույլ է տվել ընդգրկվել այս ռադիոյի «Ամենաթեժ 100-յակ» հավաքածուում։

## Երգի թեման
Երգի ոգեշնչման աղբյուր է եղել Էլիս Ուոկերի «Ունենալով գաղտնի ուրախություն» վեպը, որը երիտասարդ աֆրիկացի աղջկա մասին, որն անցնում է կանանց թլպատման ծիսակատարությունը։ Էլիսը վրդովված էր այս ծեսից, որ մայրը կարող էր իր դստերը ենթարկել նման դաժան արարքի, իսկ երգը ծագել է որպես կանանց միջև դավաճանության գաղափարի ուսումնասիրությունից։ Երգում հայտնվում են կանանց երկու կատեգորիաներ՝ սիրունիկ աղջիկներ, որոնք «բազմամշակութային» և անկանխակալ են, և «եգիպտացորեն աղջիկներ», որոնք ունեն «նեղ մտահորիզոն» և լի են նախապաշարմունքներով։

## Երաժշտական տեսահոլովակ
«Cornflake Girl»-ի համար նկարահանվել է երկու երաժշտական տեսահոլովակ։ Բրիտանական տարբերակը ստեղծել է *Big TV* ստեղծագործական դուետը, ռեժիսորներ՝ Էնդի Դելենին և Մոնտի Ուայթբլում։ Էյմոսի խոսքով՝ այդ տարբերակը «Օզ երկրից հրաշագործ» հեքիաթի հիման վրա է, բացառությամբ այն բանի, որ կախարդական երկրի փոխարեն Դորոթին դժոխք է ընկնում։ Atlantic Records-ի ղեկավարները տեսահոլովակի այս տարբերակը «մի փոքր տարօրինակ» են համարել ամերիկյան հանդիսատեսի համար, ուստի նրանք որոշել են պատրաստել տեսահոլովակի երկրորդ տարբերակը, որի ռեժիսոր է եղել հենց ինքը` Էյմոս-ը, Նենսի Բենետի հետ։

## Երգերի ցուցակ
### CD (ԱՄՆ)
# «Cornflake Girl» (խմբագրված տարբերակ) — 3:54
# «Sister Janet» — 4:00
# «Daisy Dead Petals» — 3:03
# «Honey» — 3:47

### CD (Միացյալ Թագավորություն, Ավստրալիա, Գերմանիա) <small>(այլ շապիկով)</small>
# «Cornflake Girl» — 5:05 (սխալով, հանդես է գալիս որպես «խմբագրված տարբերակ»)
# «Sister Janet» — 4:00
# «All The Girls Hate Her» — 2:23
# «Over It» — 2:11

## Ծանոթագրություններ

Կատեգորիա:1994 սինգլներ
Կատեգորիա:Ֆեմինիստական երգեր
Օտտո Բյոլեր

**Օտտո Բյոլեր** (, ), գերմանացի և ավստրիացի նկարիչ և ուրվանկարիչ, որը հայտնի է գերմանացի և ավստրիացի նկարիչներին պատկերող աշխատանքների շարքով։

## Կենսագրություն
Վաճառականի ընտանիքի հինգերորդ զավակն է։ Նա իր մանկությունն ու պատանությունն անցկացրել է Մայնի Ֆրանկֆուրտում։ Ավարտել է Թյուբինհենի համալսարանի փիլիսոփայության ֆակուլտետը։ 1870 թվականին ավագ եղբայրների` Ալբերտի (1845-1899) և Ֆրեդերիկի (1849-1914) տեղափոխվել է Վիեննա և եղբոր՝ Էմիլի (1842–1882) մահից հետո սկսել է մասնակցել ընտանեկան բիզնեսին։ Ալբերտը և Էմիլը հիմնել են պողպատի արդյունաբերություն։

Մանկուց գեղարվեստական տաղանդ է ունեցել, այդ իսկ պատճառով նա ուսանել է գեղանկարիչ Վենցել Օտտոկար Նոլչի (1835-1908) մոտ։ Սակայն շուտով Օտտո Բյոլերն անցել է ուրվագծային արվեստին և շուտով դարձավ հայտնի ծաղրանկարիչ։
Լինելով երաժշտության երկրպագու, ծանոթ լինելով գերմանացի և ավստրիացի շատ կոմպոզիտորների, դիրիժորների և երաժիշտների հետ` նա իր ստեղծագործության համար երաժշտական միջավայրում հարուստ ասպարեզ է գտել։ Բյոլերի ընկերների թվում էին օպերային երգիչներ և երգչուհիներ Ամալի Մատերնան, Գերման Վինկելմանը, Թեոդոր Ռայխման և Վիեննայի ֆիլհարմոնիկ նվագախմբի երաժիշտներ։ Նա Ռիխարդ Վագների երկրպագու էր։

1876 թվականին, որպես մեկենաս մասնակցել է Բայրյոյտսկի առաջին փառատոնի անցկացմանը։

Թաղված է Վիեննայի Հիտցինգսկի գերեզմանատանը։

## Գործունեություն
18-րդ և 19-րդ դարերում Ֆրանսիայում, Անգլիայում և Գերմանիայում ուրվագծային դիմանկարները տարածված և նորաձև էին։ Ուրվագծերի պատրաստելու սովորական ձևը սև թղթից դրանք մկրատով կտրելն էր։

Օտտո Բյոլերը ստեղծել է ոչ միայն գերմանացի և ավստրիացի, այլև` մշակույթի և արվեստի այլ համաշարհային ճանաչման այլ գործիչների ուրվագծային դիմանկարների և ծաղրանկարների մի ամբողջ պատկերասրահ։ Նրա ստեղծագործությունների օբյեկտներ են եղել Յոհան Սեբաստիան Բախը, Հանս ֆոն Բյուլովը, Յոհաննես Բրամսը, Անտոն Բրուքները, Ռիխարդ Վագները, Էդվարդ Գրիգը, Էդուարդ Շտրաուսը և ուրիշներ։

## Պատկերասրահ

Johannes Brahms Silhouette Otto Böhler.jpg|Յոհաննես Բրամս
Hans von Bülow Otto Böhler.jpg|Հանս ֆոն Բյուլով
Anton Bruckner silhouette Otto Böhler.jpg|Անտոն Բրուքներ
Edvard Grieg Otto Böhler.jpg|Էդվարդ Գրիգ
Gustav Mahler silhouette Otto Böhler.jpg|Գուստավ Մալեր 
Emil Sauer am Klavier Otto Böhler.jpg|Էլիմ ֆոն Զաուեր
Eduard Strauss Strauß Otto Böhler.jpg|Էդուարդ Շտրաուս
Johann Strauss II, silhouette.jpg|Յոհան Շտրաուս
Richard Wagner silhouette Otto Böhler.jpg|Ռիխարդ Վագներ
Siegfried Wagner Otto Böhler.jpg|Զիգրիդ Վագներ
Franz Schubert by Otto Böhler.jpg|Ֆրանց Շուբերտ
Bruckners Ankunft im Himmel Otto Böhler.jpg 


## Ծանոթագրություններ

## Արտաքին հղումներ
*  Otto Böhler 
* Böhler, Otto 
* Օտտո Բյոլերի աշխատանքները
* Օտտո Բյոլերի ծաղրանկարները

Կատեգորիա:Ռոմանտիստ նկարիչներ
Կատեգորիա:Գերմանացի նկարիչներ
Կատեգորիա:Ավստրիացի նկարիչներ
Կատեգորիա:20-րդ դարի նկարիչներ
Կատեգորիա:19-րդ դարի նկարիչներ
Կատեգորիա:Թյուբինհեմի համալսարանի շրջանավարտներ
Կատեգորիա:Ավստրիացի գործարարներ
Կատեգորիա:Գերմանացի գործարարներ
Supalonely

«**Supalonely**», նորզելանդացի երգչուհի Բենիի երգը։ Սկզբում այն թողարկվել է 2019 թվականի նոյեմբերի 15-ին որպես *Stella & Steve* մինի ալբոմի երկրորդ երգ, իսկ հետո դարձել է ալբոմի երրորդ և վերջին սինգլը։ Երգն առավել հայտնի է դարձել 2020 թվականի մարտին TikTok հարթակում թրենդային պարերից հետո։ Երգը հայտնվել է հիթ-շքերթների բարձրագույն հորիզոնականում այնպիսի երկրներում, ինչպիսիք են Մեծ Բրիտանիան, Նիդերլանդները, Նորվեգիան, Շվեդիան և Իռլանդիան։ Երգը հայտնվել է ինչպես ամերիկյան, այնպես էլ գլոբալ Spotify-ի Թոփ 40-ում և միայն մարտի 10-ին այն ստացել է 662 000 լսումներ ԱՄՆ-ում և 1,84 մլն լսումներ ամբողջ աշխարհում։

## Քննադատություն
Իր Apple Music երաժշտական շոուի ժամանակ Էլթոն Ջոնը «Supalonely» երգը բնութագրել է որպես «բարձրագույն ձայնագրություն», իսկ հետո Բենիին նկարագրել է որպես «զարմանալի երիտասարդ արտիստ, որը իսկապես փայլուն է գրում»։ Այս երգը նկարագրվել է Billboard-ի Գլեն Ռոուլիի կողմից որպես «տարօրինակ, իմանալով մենակության արվեստը»։

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրեր

## Թողարկման պատմություն

## Ծանոթագրություններ

Կատեգորիա:2019 երգեր
Կատեգորիա:Երգեր այբբենական կարգով
Reflexive Entertainment

**Reflexive Entertainment**, ամերիկյան ընկերություն, որը մասագիտակցված է համակարգչային խաղերի մշակման մեջ։ Ընկերության գլխավոր գրասենյակը գտնվում է Կալիֆոռնիա նահանգի Լեյք Ֆորեսթ քաղաքում։

Ընկերությունը հիմնադրվել է 1997 թվականին Լարս Բրաբակերի կողմից։ Մինչ այս պահը ընկերությունը մշակել է 19 խաղ, ստեղծել է reflexive.com կայքը, ինչպես նաև հատուկ խաղերը Mac ՕՀ-ի համար։ Ինչպես նաև ընկերությունը զբաղվում է անվճար բրաուզերային խաղերի մշակմամբ։ Ընկերության որոշ խաղեր անգամ ստացել են պատվավոր պարգևներ տարբեր մրցություններում։ 2008 թվականին Reflexive Entertainment-ը գնվեց Amazon.com-ի կողմից։ Գործարքի արժեքը չի հրապարակվել։ 2008 թվականի փետրվարի 3-ին amazon.com-ը սկսեց տեղադրել Reflexive-ի կողմից մշակված խաղերը ազատ ներբեռնման տակ։

## Խաղեր
Բոլոր խաղերը մշակվել և թողարկվել է Reflexive Entertainment ընկերության կողմից, եթե այլ հրատարակիչ նշված չէ։ 

## Մրցանակներ
2004 թվականին Ricochet Lost Worlds խաղը Real Networks-ի կողմից ստացավ "Best Action/Arcade game" մրցանակը։

2005 թվականին Սան Ֆրանցիսկոյում կայացած փառատոնի ժամանակ Wik and the Fable of Souls խաղը պայքարեց մի անգամից մի երեք մրցանակների համար։ Մրցանաների ցանկ՝ 
* 2005 Academy of Interactive Arts and Sciences
Downloadable Game of the Year! 
* 2005 IGF Downloadable Game of the Year! 
(Seumas McNally Award)
* 2005 IGF Innovation in Visual Arts 
* 2005 IGF Innovation in Game Design

## Ծանոթագրություններ

## Արտաքին հղումներ
* 
* 

Կատեգորիա:1997 հիմնադրումներ
Կատեգորիա:1997 հիմնադրված ընկերություններ
Կատեգորիա:ԱՄՆ-ի համակարգչային խաղերի արտադրողներ
Կատեգորիա:Ամերիկյան ընկերություններ
Կատեգորիա:Համակարգչային խաղեր արտադրողներ այբբենական կարգով
Էլեոնորա Սեֆստրյոմ

**Ուլրիկա Էլեոնորա Սեֆստրյոմ** (, ), շվեդ բեմական դերասանուհի, որը ժամանակին հայտնի էր որպես Ստոկհոլմի մեծ դրամատիկական աստղ։ Հիմնականում խաղում էր հերոսուհիների դերեր, նրա մասնակցությամբ օպերաները նույնպես հայտնի էին։

## Կենսագրություն
Էլեոնորա Սեֆստրյոմը ծնվել է Ստոկհոլմում, Յոհան Ֆրեդրիկ Սեֆստրյոմի և Բրիտա Քրիստինա Լինդհոլմի ընտանիքում։ Նա Եվա Սեֆստրյոմի երկվորյակ  քույրըն է։ Էլեոնորան և իր երկվորյակ քույրը` Եվան, 1785 թվականին վարձվել էին Ստոկհոլմի Թագավորական օպերայի երգչախմբի կողմից։ 1787 թվականին Էլեոնորան իր առաջին ելույթն է ունեցել Ստենբորգի թատրոնում։ Նրան նկարագրում էին որպես հեքիաթային գեղեցկուհի` «ականջ շոյող» ձայնով և ենթադրում էին, որ նա կդառնա թատրոնի «մեծագույն  զարդերից մեկը»։ Սեֆստրյոմը իսկապես հաջողության է հասել, և հետագա տարիներին  խաղացել շատ առաջատար դերեր, որոնք հիմնականում լավագույն գնահատականների են արժանացել։ Նրան անվանել են թատրոնի «առաջին դերասանուհի» և Լիզետտա Ստենբերգի հետ միասին համարել թատրոնի երկու առաջատար տիկիններից մեկը։

1792 թվականի դեկտեմբերի 20-ին Էլեոնորա Սեֆստրյոմը խաղացել է Սյուզաննայի դերը «Ֆիգարոյի ամուսնությունը» պիեսի բեմադրության շվեդական պրեմիերայում։

1793 թվականին Գոտհոլդ Էֆրաիմ Լեսսինգի «Մինա ֆոն Բարնհելմ  կամ զինվորական  երջանկության» պիեսում Սեֆստրյոմը խաղացել է գլխավոր դեր։ Նրա ամենահայտնի դերերից են եղել «Նինա» (1792) և «Ազեմիա» (1793) ներկայացումներում խաղացած գլխավոր դերերը։ Հոգեկան հիվանդ Նինայի կերպարում նրան անվանում էին «հմայիչ, սրտառուչ» և «Ստենբորգի թատրոնում երբևէ աշխատած ամենագեղեցիկ դերասանուհիներից մեկը»։

1788 թվականին «*Stockholmsposten*» թերթում տպագրվել է Էլեոնորա Սեֆստրյոմին նվիրված բանաստեղծություն։ Համարվում է, որ դրա հեղինակը շվեդ բանաստեղծ և երաժիշտ Կառլ Միքայել Բելլմանն է (1740-1795)։

Սեֆստրյոմը հիանում էր Շվեդիայի թագավոր Գուստավ III-ով և ներկա էր 1792 թվականին կայացած այն դիմակահանդեսին, որտեղ նա սպանվեց։

1795 թվականին Էլեոնորա Սեֆստրյոմն իր առաջին ելույթն է ունեցել Թագավորական դրամատիկական թատրոնում, որի հետ պայմանագիր է ստորագրել 1796 թվականին։ Սեֆստրյոմը մի քանի մեծ դեր ուներ դրական արձագանքներով, բայց Արքայական թատրոնում մրցակցությունը շատ ավելի բարձր էր, և նա չէր կարող այնտեղ աստղ դառնալ։ Վերջին անգամ նա բեմում ելույթ է ունեցել 1802 թվականին։ Շատ չանցած, նա գլխի շրջանում վիրավորվել է սառույցի մեծ բեկոր ընկնելու հետևանքով, ինչը նրան պատճառել է «նյարդային հիվանդություն»։ 1806 թվականին կազդուրվելուց հետո Էլեոնորա Սեֆստրյոմին աշխատանքից ազատել են և հրաժարվել թոշակ տրամադրել։ 1807 թվականին նա տեղափոխվել է իր ամուսնացած երկվորյակ քրոջ մոտ` Իստադ, որտեղ էլ դպրոց է հիմնել։

## Անձնական կյանք
17 տարեկան հասակում Սեֆստրյոմը պետք է նշանվեր կոմս Ֆ. Պոսսեի հետ, որը երիտասարդ տարիքում է մահացել։ Նրա նամակները թաղվել են Սեֆստրյոմի հետ նրա խնդրանքով։ Սեֆստրյոմը մահացել է ամուսնացած չլինելով` 1857 թվականին, Իստադում։

## Ծանոթագրություններ

## Աղբյուրներ
* Johan Flodmark: Stenborgska skådebanorna: bidrag till Stockholms teaterhistoria, Norstedt, Stockholm, 1893
* Nordensvan, Georg, Svensk teater och svenska skådespelare från Gustav III till våra dagar. Förra delen, 1772—1842, Bonnier, Stockholm, 1917

Կատեգորիա:Շվեդ օպերային երգիչներ
Կատեգորիա:Թատրոնի շվեդ դերասանուհիներ
Love Songs

***Love Songs*** (), սիրո մասին երգերի կրկնակի հավաքական ալբոմ, որը ձայնագրվել է The Beatles–ի կողմից 1962 թվականից մինչև 1970 թվականը։ Հավաքածուն թողարկվել է Capitol Records լեյբլի կողմից ԱՄՆ-ում 1977 թվականի հոկտեմբերի 21-ին (կատալոգային համարը՝ SKBL-11711) և Parlophone Records լեյբլի կողմից Մեծ Բրիտանիայում 1977 թվականի նոյեմբերի 19-ին (կատալոգային համարը՝ PCSP 721)։ Ալբոմը թողարկվել է նաև Նոր Զելանդիայում (կատալոգային նույն համարով և նույն տպագիր մատրիցայով), EMI-ին պատկանող երկու տարբեր լեյբլներում։ Սկավառակը բարձրացել է մինչև 24-րդ տեղը *[[Billboard 200]]* ալբոմների չարթում և այնտեղ գտնվել է 31 շաբաթ՝ սկսած 1977 թվականի նոյեմբերի 12-ից։ Ամերիկյան ձայնագրման արդյունաբերության ասոցիացիան (RIAA) հավաստագրել է ալբոմը երեք միլիոն օրինակով վաճառքի համար, չնայած որ հավաստագիրը չեղարկվել էր 1980-ականների վերջին (*certified the album with sales of three million units in 2000 even though the compilation was deleted in the late 1980s*)։ 1982 թվականին ժողովածուն հրատարակվել է բուլղարական «Բալկանտոն» լեյբլի կողմից Բուլղարիայում և ԽՍՀՄ–ի հանրապետություններում։

## Ալբոմի մասին
Բացի ձայնապնակից, հրատարակության մեջ մտնում է 11 x 11 դյույմ չափսի գրքույկ՝ դրանում տպագրված երգերի տեքստերով, որոնք գեղագրական ձեռագրով ոճավորված են մագաղաթին նմանակող թղթի վրա։ Առաջին մի քանի տպաքանակներում շապիկը նմանակել է արհեստական մաշկը, իսկ The Beatles-ի պատկերները (Ռիչարդ Ավեդոնի 1967 թվականի լուսանկարի վերարտադրումը, որը հրապարակվել է *[[:en:Look (American magazine)|Look Magazine]]* ամսագրում) նմանակել են ոսկե փայլաթիթեղներ։ Սկավառակները որոշ տպաքանակներում պատրաստված են եղել դեղին վինիլից։

## Կոմպոզիցիաների ցանկ
Բոլոր երգերը գրված են Ջոն Լենոնի և Փոլ ՄաքՔարթնիի կողմից, բացառությամբ՝

### Սկավառակ 1

### Սկավառակ 2

## Չհրապարակված սինգլ
Capitol Records-ը սկզբում ցանկանում էր սինգլ թողարկել հավաքածուի գովազդային արշավի շրջանակներում։ «Ա» կողմում պետք է լիներ «Girl» երգը, իսկ «Բ» կողմում՝ «You're Going to Lose That Girl» երգը։ Սինգլը պետք է դուրս գար Capitol 4506 կատալոգի համարի ներքո։ Սինգլի ծրարը նկարազարդումներով նույնպես տպագրվել է, սակայն սինգլի թողարկումը չեղյալ է հայտարարվել 1977 թվականի հոկտեմբերի սկզբին։

## Ծանոթագրություններ

## Արտաքին հղումներ
* 
* 
* Love Songs at Graham Calkin’s Beatles Pages

Կատեգորիա:1977 ալբոմներ
Կինն ու մահմեդական պետությունների անկումը

**«Կինն ու մահմեդական պետությունների անկումը»**, հայ բանաստեղծ Հովհաննես Թումանյանի հոդվածներից։

## Պատմություն
Հովհաննես Թումանյանի հոդվածներից՝ գրված 1915 թվականին։

Առաջին անգամ տպագրվել է 1915 թվականին «*Խարիսխ*» միօրյա թերթ (№ 1) հունիսի 8-ի համարում։

Այնուհետև տպագրվել է 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության վեցերորդ հատորում (էջ 311-312)։

Հովհաննես Թումանյանի երկերի լիակատար ժողովածուի 7-րդ հատորում արտատպվել է «Խարիսխից»։

## Ծանոթագրություններ

Կատեգորիա:Հովհաննես Թումանյանի հոդվածներ
Կատեգորիա:1915 գրականությունում
Kickstarter

**Kickstarter**, կայք, որը նախատեսված է մշակությանին, գիտական և արտադրողական նախագծերի համար ֆինանսական միջոցներ գիտնելու համար։ Կայքը աշխատում է քրաուդֆանդինգային սխեմայով։ Kickstarter-ը ֆինանասավորում է տարատեսակ նախագծեր, օրինակ՝ ֆիլմերի, կոմիքսների, տեսախաղերի ստեղծումը։

## Մոդել
Կայքում օգտագործվող միջոցների հավաքագրման մեթոդը կոչվում է քրաուդֆանդինգ։ Kickstarter  հեշտացնում է միջոցների հավաքագորումը, ստեղծելով մոդեը, որը ավելի լավը կարող է լինել քան ավանդական ներդրումները։ Ով ցանակնում է ստանալ ֆինանսավորում, պետք է գրանցվի և տեղադրի իր նախագծի բնութագիրը Kickstarter-ում։ Կայքը ունի առաջարկությունների բաժին, որտեղ հայտնվում են տեղադրված նախագծերը։

Նախագծի տերը պետք է ներկայացնի հանգանակության վերջնաժամկետը և անհրաժեշտ գումարի չափը։ Եթե նախագիծը նշված ժամանակում չի հավաքել անհրաժեշտ քանակությամբ գումար, ապա հավաքված գումարը հետ է վերադարձվում հավանավորներին։

Kickstarter-ը վերցնում է հավաքված գումերի 5 %-ը, և 3—5 % էլ վերցնում է Stripe-ը։ Անհարժեշտ գումարի հավաքագրումից տվյալ նախագծի մասին հրապարակումը չի կարող ջնջվել կամ խմբագրվել։

## Kicking It Forward
Գոյություն ունի Kicking It Forward ծրագիրը, որին 2013 թվականի մարտին մասնակցել են ավելի քան 233 մարդ։ Մասնակիները խոսք են տալիս նվիրաբերեկ իրենց շահույթի 5 %-ը Kickstarter-ի այլ նախագծեր ֆինանսավորելու համար։ Ծրագրին միացած նախագծերից էին՝ Wasteland 2, Project Eternity, Project Fedora, Torment: Tides of Numenera։

## Խոշոր նախագծեր ըստ հանգանակության քանակի

## Ծանոթագրություններ

## Արտաքին հղումներ
* Պաշտոնական վեբ-կայք

Կատեգորիա:2008 հիմնադրումներ
Կատեգորիա:2008 հիմնադրված կազմակերպություններ
Կատեգորիա:2009 հիմնադրումներ
Կատեգորիա:2009 հիմնադրված ընկերություններ
Կատեգորիա:ԱՄՆ-ի ֆինանսական ընկերություններ
Կատեգորիա:Ամերիկյան ընկերություններ
Կատեգորիա:Համացանց
Կատեգորիա:Համացանցային ընկերություններ
Կատեգորիա:Ֆինանսներ
Մագդալինա Ջանփոլադյան

**Մագդալինա Գեորգիի Ջանփոլադյան** (), հայ գրականագետ։ Բանասիրական գիտությունների դոկտոր (2007), պրոֆեսոր (2009)։

## Կենսագրություն
Մագդալինա Ջանփոլադյանը ծնվել է 1942 թվականի նոյեմբերի 24-ին, Երևանում։ 1964 թվականին ավարտել է Երևանի պետական համալսարանի ռուսաց լեզվի և գրականության բաժինը, 1967 թվականին՝ ասպիրանտուրան։ 1968 թվականին պաշտպանել է թեկնածուական թեզ՝ «Հովհաննես Թումանյանը և ժողովրդական էպոսը» թեմայով, 2007 թվականին դոկտորական թեզ՝ «Հայ միջնադարյան գրական հուշարձանները («Սասունցի Դավիթ», «Մատյան ողբերգության») ռուսերեն թարգմանություններում և քննադատության մեջ» թեմայով և ստացել բանասիրական գիտությունների դոկտորի գիտական աստիճան (2009 թվականից՝ պրոֆեսոր)։

## Աշխատանքային գործունեություն
1967 թվականից դասավանդում է ԵՊՀ-ում։ Աշխատում է նաև Հայ-ռուսական (սլավոնական) համալսարանում` Լևոն Մկրտչյանի անվան գրական և մշակութային նախաձեռնությունների կենտրոնում` որպես գիտական ղեկավար։ Հեղինակել է հայ-ռուսական և ռուս-հայկական գրական կապերի, գեղարվեստական թարգմանությունների խնդիրներին նվիրված ավելի քան 80 հոդված, որոնք տպագրվել են հանրապետական և համամիութենական պարբերականներում, ժողովածուներում։ Ռուսերեն թարգմանել և կազմել է հայ գրողների ստեղծագործությունները։ 1984 թվականից անդամակցում է Հայաստանի գրողների միությանը, 2008 թվականից ՀՀ ԳԱԱ Մ. Աբեղյանի անվան գրականության ինստիտուտում գործող ԲՈՀ-ի գիտական աստիճաններ շնորհող «ռուս գրականություն» գծով մասնագիտական խորհրդի անդամ է, 2013 թվականից՝ «Լիտերատուրնայա Արմենիա» գրական հանդեսի խմբագրական կոլեգիայի, 2015 թվականից «Բանբեր Երևանի համալսարանի (ռուս բանասիրություն)» գիտական հանդեսի խմբագրական կոլեգիայի անդամ է։

## Անդամակցություն
* ԵՊՀ-ում գործող ԲՈՀ-ի գիտական աստիճաններ շնորհող գրականագիտության գծով մասնագիտական խորհրդի անդամ, 2008
* Հայաստանի գրողների միության անդամ, 1984
* «Լիտերատուրնայա Արմենիա» գրական հանդեսի խմբագրական կոլեգիայի անդամ, 2013
* «Բանբեր Երևանի համալսարանի (Ռուս բանասիրություն)» գիտական հանդեսի խմբագրական կոլեգիայի անդամ, 2015

## Երկեր
* «Սասունցի Դավթի» ռուսական կյանքը։ Երևան, Հեղինակային հրատարակություն, 2015։
* Նարեկացու «Մատեան ողբերգութեան»-ը ռուսերեն թարգմանություններում և քննադատության մեջ։ Երևան, ԵՊՀ հրատ, 2012։
* Թումանյանը և ժողովրդական էպոսը։ Երևան, Միտք, 1969։
* «Երբ որ զգացմունքն է տողը թելադրում…»: Տարբեր տարիների հոդվածն։ Երևան, ՌՀՀ հրատ., 2006:
* Հովհաննես Թումանյան, Հատընտիր, Մոսկվա, 1988։

## Թարգմանություններ (հայերենից)
*Ավետիք Իսահակյան, Արձակ (նամակներ), Եր, 1975։
*Հովհաննես Թումանյան, Ընտրանի 3 հատորով, հ. 3 (որոշ հոդվածներ), Երևան, 1969։

## Պարգևներ
* ՀՀ Վարչապետի շնորհակալագիր, 2014
*Մովսես Խորենացու մեդալ, 2014
* Ռուսաստանի գրողների միության Մոսկվայի գրողների կազմակերպության Մ. Յու. Լերմոնտովի մեդալ, 2014
* Հայաստանի կրթության և գիտության նախարարության ոսկե հուշամեդալ, 2012
* Հայաստանի գրողների միության և Ռուս-հայկական (սլավոնական) համալսարանի համատեղ սահմանած Լևոն Մկրտչյանի անվան գրական մրցանակ, 2010
* Ռուսաստանի մունիցիպալ ակադեմիայի Շոլոխովի անվան մեդալ, 2004

## Ծանոթագրություններ

Կատեգորիա:Բանասիրական գիտությունների դոկտորներ
Կատեգորիա:Հայ գրականագետներ
Կատեգորիա:Հայ պրոֆեսորներ
Կատեգորիա:ԵՊՀ շրջանավարտներ
Երիտասարդ ճապոնուհին

«**Երիտասարդ ճապոնուհին**» (), հոլանդացի նկարիչ, պոստիմպրեսիոնիզմի և էքսպրեսիոնիզմի ներկայացուցիչ Վինսենթ վան Գոգի նկարներից։ Այս ստեղծագործությունը հեղինակը վրձնել է 1888 թվականին։ Յուղաներկով կտավի չափերն են 73,3 × 60,3 սմ։

Այսօր «Երիտասարդ ճապոնուհին» ստեղծագործությունը պահպանվում և ցուցադրվում է Արվեստի ազգային պատկերասրահում (Վաշինգտոն, ԱՄՆ)։

## Պատմություն
Վինսենթ վան Գոգը երեսունհինգ տարեկան էր, երբ տեղափոխվում է Առլ՝ Ֆրանսիայի հարավ։ Այնտեղ նկարիչը իր ստեղծագործական կարիերայի գագաթնակետին հասավ՝ ստեղծելով իր լավագույն կտավներից։ Այդ ժամանակ է ստեղծվել նաև «Արևածաղիկներ» շարքը։ Նկարիչն իրեն Առլում շատ լավ է զգացել ու գոհ է եղել։

Իր եղբորը՝ Թեոյին գրած նամակում նա հայտնում է. *«Գեղանկարչությունը, ինչպես որ կա, խոստանում է ավելի նուրբ դառնալ՝ ավելի նման երաժշտությանը, և պակաս՝ քանդակագործությանը։ Եվ, ըստ ամենայնի, այն գույն է խոստանում*»։

444 օրում, երբ Գոգն անցկացնում էր Ֆրանսիայի հարավում, ստեղծեց ավելի քան 200 կտավ։

## Նկարագիր
Ոգեշնչվելով Պիեռ Լոտիի «Տիկին Քրիզանթեմ» ստեղծագործությամբ և ճապոնական արվեստով, Վան Գոգը նկարում  ճապոնուհուն։ Եղբորն ուղղված նամակում հայտնում է. «*Ինձ մի շաբաթ պահանջվեց... բայց ես ողջ խելքս կենտրոնացրի, որ նկարեմ մուսմեին։ Մուսմեն ճապոնացի աղջիկ է, այս պարագայում տասներկուսից տասնչորս տարեկան հասակում...*»:

«Երիտասարդ ճապոնուհին» ստեղծագործությունում օգտագործած գույները խորհրդանշանակ են։ Կապույտի և նարնջագույնի լրացուցիչ երանգները ոճաբանորեն տարբերվում են իմպրեսիոնիստ նկարիչների գույներից։ Աղջկա հանդերձանքը ժամանակակից է և ավանդական։ Շրջազգեստի վառ գույները և պիջակը Առլին բնորոշ հանդերձանք են։ Ավելի շատ ուշադրություն Գոգը դարձրել է աղջկա դեմքին։ Հեղինակն Առլի գույնն է փախանցել աղջկան՝ սակայն ճապոնական գծերով։ Նրա դրությունը մատնաշում է ծաղկած դափնեվարդը. վերջինս և աղջիկը գտնվուն են կյանքի ծաղկուն շրջանում։

## Ծանոթագրություններ

## Արտաքին հղումներ
* Vincent van Gogh La Mousmé. Картина на сайте Национальной галерее искусства.

Կատեգորիա:1888 նկարներ
Կատեգորիա:Կանանց դիմապատկերներ
Կատեգորիա:Նիդերլանդների արվեստ
Կատեգորիա:Վաշինգտոնի Արվեստի ազգային պատկերասրահի նկարներ
Կատեգորիա:Վինսենթ վան Գոգի նկարներ
Սերգեյ Կրավցով

**Սերգեյ Կրավցով** (, ), ռուս պետական և քաղաքական գործիչ։ Ռուսաստանի Դաշնության լուսավորության նախարարը 2020 թվականի հունվարի 21-ից։

Մանկավարժական գիտությունների դոկտոր (2007), դոցենտ։ Ռուսաստանի Դաշնության իսկական պետական խորհրդական (2013)։ Կրթության և գիտության ոլորտում վերահսկողության դաշնային ծառայության ղեկավար 2013 թվականի օգոստոսի 8-ից մինչև 2020 թվականի հունվարի 21-ը։

## Կենսագրություն
Ծնվել է 1974 թվականի մարտի 17-ին Մոսկվայում։

1996 թվականին գերազանցությամբ ավարտել է Մոսկվայի պետական բաց մանկավարժական համալսարանը (2006 թվականից՝ Մ. Ա. Շոլոխովի անվան Մոսկվայի պետական հումանիտար համալսարանը, 2015 թվականին միացել է Մոսկվայի պետական մանկավարժական համալսարանին)՝ «մաթեմատիկայի և ինֆորմատիկայի ուսուցչի» մասնագիտությամբ։ 1994-1996 թվականներին եղել է Մոսկվայի №176  դպրոցում մաթեմատիկայի ուսուցիչ։

1997-2002 թվականներին աշխատել է Ռուսաստանի կրթության ակադեմիայի կրթության կառավարման ինստիտուտում, զբաղեցրել է կրտսեր գիտաշխատողի, գիտաշխատողի, ավագ գիտաշխատողի, լաբորատորիայի վարիչի պաշտոնները։ 1999 թվականներին պաշտպանել է թեկնածուական թեզ։ 2000 թվականին ավարտել է Ռուսաստանի ԱԳՆ Մոսկվայի Միջազգային հարաբերությունների պետական ինստիտուտը «պետական և մունիցիպալ կառավարում օտար լեզվի իմացությամբ» մասնագիտությամբ։

2002 թվականին սկսել է աշխատել Ռուսաստանի Դաշնության կրթության նախարարությունում։ 2004 թվականից մինչև 2008 թվականը եղել է կրթության և գիտության ոլորտում վերահսկողության դաշնային ծառայության ղեկավարի օգնականը։

2008 թվականին նշանակվել է «թեստավորման կենտրոն» դաշնային պետական հիմնարկի տնօրենի պաշտոնում, որն իրականացրել է միասնական քննությունների անցկացման ընթացակարգի մշակումը։ 2009 թվականին ղեկավարել է Ռուսաստանի կրթության ակադեմիայի Կրթության կառավարման ինստիտուտը։

2011 թվականի ապրիլին նշանակվել է ՌԴ կրթության և գիտության նախարարության տարածաշրջանային զարգացման դեպարտամենտի տնօրենի պաշտոնում, ինչպես նաև 2011 թվականին կատարել է «կրթության աշխատողների որակավորման բարձրացման և մասնագիտական վերապատրաստման ակադեմիա» դաշնային պետական հիմնարկի ռեկտորի պարտականությունները։

2020 թվականի հունվարի 21-ից գլխավորում Է Ռուսաստանի Դաշնության լուսավորության նախարարությունը։

## Ընտանիք
Հայրը ինժեներ է, աշխատել է «Էներգիա - Բուրան» տիեզերանավի նախագծի վրա։ Մայր դասախոս է, «Ինֆորմատիկան դպրոցում» ամսագրի գլխավոր խմբագիրն է։

Ամուսնացած է, ունի դուստր։

## Պարգևներ
Արժանացել է մի շարք մրցանակների, այդ թվում՝

* Ռուսաստանի Դաշնության կառավարության երախտագիտություն (2016 թվականի ապրիլի 6), *Հայրենական կրթության որակի գնահատման համակարգի զարգացման գործում ունեցած նշանակալի ավանդի, պետական միասնական օբյեկտիվ քննության անցկացման մեխանիզմների կատարելագործման համար*։
* «Ռուսաստանի Դաշնության բարձրագույն մասնագիտական կրթության պատվավոր աշխատող» կոչում։
* Ռուսաստանի Դաշնության կրթության և գիտության նախարարության պատվոգիր։

## Ծանոթագրություններ

Կատեգորիա:Մանկավարժական գիտությունների դոկտորներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Ռուս մանկավարժներ
Կատեգորիա:Ռուս պետական գործիչներ
Կատեգորիա:Ռուս քաղաքական գործիչներ
Օլգա Նովոկշչենովա

**Օլգա Նիկոլաևնա Նովոկշչենովա** (, ), ռուս մարզուհի (գեղալող), Օլիմպիական խաղերի երկակի չեմպիոն, աշխարհի չեմպիոն։ Ռուսաստանի սպորտի վաստակավոր վարպետ (2000)։

## Կենսագրություն
Օլգա Նովոկշչենովան ծնվել է 1974 թվականի նոյեմերի 29-ին Մոսկվայում։ 1996 թվականին ավարտել է Սանկտ Պետերբուրգի Պ․ Լեսգաֆտի անվան ֆիզիկական կուլտուրայի պետական համալսարանը։

## Մարզական կարիերա
Ռուսաստանի հավաքականի կազմում ընդգրկվել 1992 թվականին։ 2000 և 2004 թվականների դարձել է Օլիմպիական խաղերի չեմպիոն գեղալողի խմբային վարժություններում։ Մասնակցել է 1996 թվականի Օլիմպիական խաղերին (4-րդ տեղ)։ Ճանաչվել է աշխարհի չեմպիոն 1997, 1998, 2000 թվականներին։ 1997 և 1999 թվականներին դարձել է աշխարհի գավաթի խաղարկության հաղթող։ 1995 թվականի աշխարհի գավաթի խաղարկության բրոնզե մեդալակիր։ 1993, 1995, 1997, 1999 թվականներին դարձել է Եվրոպայի չեմպիոն՝ խմբակային վարժություններում, 2004 թվականին՝ զույգով և խմբային վարժություններում։ 1998 թվականին դարձել է Եվրոպայի գավաթի խաղարկության հաղթող խմբային վարժություններում։ Ելույթ է ունեցել Մոսկվայի քաղաքային ֆիզիկական կուլտուրայի Մոսկոմսպորտի ասոցիացիայի («ՄԳՖՍՈ») կազմում։

Օլգա Նովոկշչենովան իր մարզական կարիերան ավարտել է 2004 թվականին։

Առաջին մարզիչները եղել են Օ. Վասիլչենկոն, Է.Պոդոլսկայան։

## Պարգևներ և կոչումներ

* Պատվո շքանշան (4 նոյեմբերի, 2005) – *ֆիզիկական կուլտուրայի և սպորտի զարգացման գործում ունեցած մեծ ավանդի, 2004 թվականի Աթենքի XXVIII Օլիմպիական խաղերում մարզական բարձր նվաճումների համար*
* Բարեկամության շքանշան (19 ապրիլի, 2001 թվական) – *ֆիզիկական կուլտուրայի և սպորտի զարգացման գործում ունեցած մեծ ավանդի, 2000 թվականի Սիդնեյի XXVII Օլիմպիական խաղերում ունեցած մարզական բարձր նվաճումների համար*։
* Ռուսաստանի սպորտի վաստակավոր վարպետ

## Ծանոթագրություններ

## Արտաքին հղումներ

* 
* Национальная информационная сеть «Спортивная Россия»

Կատեգորիա:Ռուս գեղալողորդներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Ռուսաստանի սպորտի վաստակավոր վարպետներ
Կատեգորիա:Ռուս օլիմպիական չեմպիոններ‎
Կատեգորիա:2000 թվականի Ամառային օլիմպիական խաղերի չեմպիոններ
Կատեգորիա:2004 թվականի Ամառային օլիմպիական խաղերի չեմպիոններ
Կատեգորիա:Պատվո շքանշանի ասպետներ (Ռուսաստան)
Պտույ

**Պտույ** (սլովեներեն՝ **Ptuj**, ; ), քաղաք Սլովենիայի հյուսիսարևելյան մասում։ Նույնանուն համայնքի վարչական կենտրոնն է, Սլովենիայի հնագույն բնակավայրը։ Քաղաքի ներկայիս տարածքում և շրջակայքում մարդիկ բնակություն են հաստատել դեռևս քարի դարի ժամանակներից։ Հին Հռոմի տիրապետության շրջանում եղել է ռազմավարական տեսակետից կարևոր, ամրացված բնակավայր Դրավայի գետանցի մոտ, Բալթիկ և Ադրիատիկ ծովերի միջև ձգվող առևտրային ճանապարհի վրա։ Մինչև մեր թվականության 450 թվականին հոնների ներխուժմանն ու ավար-ավերին ենթարկվելը եղել է ժամանակաշրջանի խոշորագույն քաղաքներից մեկը՝ 40 հազար բնակչությամբ։ 20-րդ դարի սկզբներին բնակչության մեծ մասը գերմանացիներ էին։ Ներկայումս մեծամասնություն են կազմում սլովենցիները։ 2018 թվականի տվյալներով բնակիչների թիվի եղել է 17 793։

Քաղաքի մերձակայքում կան տաք հանքային աղբյուրներ՝ ջերմուկներ, որոնցից օգտվել են դեռևս հինհռոմեական ժամանակներում։

## Քույր քաղաքներ
Պտույը բարեկամական սերտ հարաբերություններ է հաստատել հետևյալ քաղաքների հետ .

## Ծանոթագրություններ

## Արտաքին հղումներ
* Službena stranica općinePtuj
* Ptujska televizija PeTV
* Քաղաքի կայքէջը 
* Radio Tednik Ptuj
*ptuj.info (tourism) 

 

Կատեգորիա:Սլովենիայի բնակավայրեր
Կատեգորիա:Սլովենիայի քաղաքներ
Ելենա Ազարովա

**Ելենա Յուրևնա Ազարովա**(, ), խորհրդային և ռուս գեղալողորդ, Օլիմպիական խաղերի երկակի չեմպիոն, Եվրոպայի յոթակի չեմպիոն, աշխարհի չեմպիոն։ Ռուսաստանի սպորտի վաստակավոր վարպետ (2000)։

Ավարտել է Սանկտ Պետերբուրգի Պ․ Լեսգաֆտի անվան ֆիզիկական կուլտուրայի, սպորտի և առողջության պետական ազգային համալսարանը և Մոսկվայի տնտեսագիտության և վիճակագրության համալսարանը։ Խորհրդային Միության հավաքականի (հետագայում՝ Ռուսաստանի ազգային հավաքական) կազմում ընդգրկվել է 1989 թվականին։ 2000 և 2004 թվականներին դարձել է Օլիմպիական խաղերի չեմպիոն։ Ճանաչվել է աշխարհի չեմպիոն (1998), Եվրոպայի չեմպիոն (1991, 1993, 1995, 1997, 1999, 2000), Բարի կամքի խաղերի հաղթող խմբային վարժություններում (1998)։ 1995 թվականին դարձել է Եվրոպայի չեմպիոն զույգով վարժություններում։

2016 թվականին Ելենա Ազարովան ընդգրկվել է Համաշխարհային փառքի սրահում։

## Մրցանակներ
* Պատվո շքանշան (4 նոյեմբերի, 2005) – *ֆիզիկական կուլտուրայի և սպորտի զարգացման գործում ունեցած մեծ ավանդի, 2004 թվականի Աթենքի XXVIII Օլիմպիական խաղերում մարզական բարձր նվաճումների համար*
* Բարեկամության շքանշան (19 ապրիլի, 2001 թվական) – :

## Ծանոթագրություններ

## Աղբյուրներ

* ''Елена Азарова''
* Ելենա Ազարովա  – օլիմպիական վիճակագրությունը Sports-Reference.com կայքում

Կատեգորիա:2000 թվականի Ամառային օլիմպիական խաղերի չեմպիոններ
Կատեգորիա:2004 թվականի Ամառային օլիմպիական խաղերի չեմպիոններ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Պատվո շքանշանի ասպետներ
Կատեգորիա:Ռուս գեղալողորդներ
Կատեգորիա:Ռուս օլիմպիական չեմպիոններ
Կատեգորիա:Ռուսաստանի սպորտի վաստակավոր վարպետներ
Ալյոշկայի սերը

«Ալյոշկայի սերը» (), 1960 թվականի խորհրդային մելոդրամա, որ նկարահանել են ռեժիսորներ Սեմյոն Թումանովը և Գեորգի Շչուկինը Միխայիլ Ռոմի գեղարվեստական ղեկավարության ներքո։ Խորհրդային Միությունում ֆիլմը դիտել է 23,7 միլիոն մարդ։

## Սյուժետ
1960 թվականի ամառ։ Հետազոտող երկրաբանների մի ջոկատ աշխատում է տափաստանային շրջանում։ Նրանց թվում է Ալյոշկան՝ մի տղա, որը որոշել է նախքան երկրաբանական-հետախուզության ինստիտուտ ընդունվելը շրջել երկրաբանների հետ։ Առօրյա կյանքում լինելով անշնորհք ու անճարակ՝ Ալյոշկան դառնում է նրանց կատակների առարկա, որոնք միշտ չէ, որ անվնաս են։ Այնուամենայնիվ, նրա համառ բնավորությունը, նրա երկչոտ և մաքուր սերը սլաքավար Զինկայի նկատմամբ, որը պապի հետ ապրում է տափաստանում, ստիպում է, որ ջոկատի տղաները այլ կերպ նայեն այդ աննկատ տղայի և միմյանց հետ իրենց փոխհարաբերությունների վրա։

## Դերերում
* Լեոնիդ Բիկով – Ալյոշկա
* Ալեքսանդրա Զավյալովա  –  Զինկա
* Ալեքսեյ Գրիբով – Զինկայի պապը
* Յուրի Բելով – Արկադի
* Իվան Սավկին – Նիկոլայ
* Վլադիմիր Գուլյաև – Սերգեյ
* Ալեքսեյ Զայցև – Ժենկա
* Բորիս Բալակին – Իլյա
* Օլգա Խորկովա – Լիզա, Իլյայի կինը
* Իվան Ռիժով – Վոլկով
* Պյոտր Սոբոլևսկի – Գեորգի Նիկոլայի Բելոգորով, երկրաբան
* Պավել Վիննիկ  –  Անդրեյ Պետրովիչ, հորատման կայանի ղեկավար
* Իգոր Օխլուպին –  Զինկային սիրահարված երիտասարդ
* Օլգա Նարովչատովա – վաճառողուհի
* Լիդիա Ռյումինա (էպիզոդ)

## Ֆիլմի անձնակազմ
* Գեղարվեստական ղեկավար՝ Միխայիլ Ռոմ
* Սցենարի հեղինակ՝ Բուդիմիր Մետալնիկով
* Բեմադրող ռեժիսորներ՝ Սեմյոն Թումանով, Գեորգի (Եգոր) Շչուկին
* Օպերատոր՝ Կոնստանտին Պետրիչենկո
* Ռեժիսոր՝ Ֆ. Սոլույանով
* Նկարիչ՝ Վասիլի Շչերբակ
* Կոմպոզիտոր՝ Վլադիմիր Ռուբին
* Ձայնային ինժեներ՝ Իգոր Մայորով
* Խմբագիր՝ Լ. Բելովա
* Մոնտաժող՝ Էսֆիր Տոբակ
* Հագուստները՝ Լ. Ռյաշենցևա
* Դիմահարդարում՝ Տ. Կովրիգինա
* Ֆիլմի տնօրեն՝ Ն. Պոլյակ
* Ֆիլմերի արտադրության վարչության նվագախումբ, դիրիժոր Վիկտոր Սմիրնով

## Լրացուցիչ տեղեկություններ
* Ալյոշկաի դերի համար փորձերի են մասնակցել Լեոնիդ Կուրավլյովը, Անատոլի Կուզնեցովը, Ալեքսեյ Կոժևնիկովը, Լեոնիդ Խարիտոնովը, Վլադիմիր Կոլոկոլցևը, Վադիմ Գրաչևը։
* Զինկայի դերի համար փորձերի են մասնակցել Իյա Արեպինան, Լյուդմիլա Գուրչենկոն, Իզոլդա Իզվիցկայան, Լյուդմիլա Շլյախտուրը, Թամարա Վիտչենկոն։
* Արկաշկայի դերի համար փորձերի են մասնակցել Ռադներ Մուրատովը և Ալեքսանդր Լեբեդևը։
* Լիզայի դերի համար փորձերի են մասնակցել Լիդիա Սմիրնովան և Նոնա Մորդյուկովան։
* Նիկոլայ դերի համար փորձերի է մասնակցել Յուրի Սարանցևը։

## Ծանոթագրություններ

## Արտաքին հղումներ
* 
* На сайте памяти Леонида Быкова статья — МЕЛОДРАМА, ВЫЗВАВШАЯ БУРЮ («АЛЕШКИНА ЛЮБОВЬ», 1961). — 08.11.2010.



Կատեգորիա:1960 ֆիլմեր
Կատեգորիա:1960-ականների ռուսերեն ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Խորհրդային կինոկատակերգություններ
Կատեգորիա:Խորհրդային մելոդրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:1960-ականների խորհրդային ֆիլմեր
Տրբովլե

**Տրբովլե** (սլովեներեն՝ **Trbovlje** ), քաղաք Սլովենիայի կենտրոնական մասում, Սավայի կենտրոնական գետահովտում։ Նույնանուն համայնքի վարչական կենտրոնն է։ Առողջարանային քաղաք է. մերձակայքում կան հանքային աղբյուրներ։ Բնակչության թվաքանակը 2012 թվականի տվյալներով եղել է 14.997:

Տրբովլեն առաջին հերթին հայտնի է որպես ածխի արդյունահանման կենտրոն։ Քաղաքից մի քանի կիլոմետր դեպի հարավ գտնվող Բուկովա գոռայի ածխահանքերն սկսել են շահագործել 1804 թվականից։ Գործում է ածուխով աշխատող ջերմաէլեկտրակայան, որի 360 մետր բարձրություն ունեցող ծխնելույզը համարվում է իր տեսակի մեջ ամենաբարձրը Եվրոպայում։

1849 թվականին քաղաքը երկաթուղով կապվել է Հարավավստրիական երկաթուղուն, որը խթան է դարձել նրա հետագա զարգացման համար։ Հենց միայն 19-րդ դարում շարք են մտել ցեմենտի գործարանը, մեխանիկական զտիչը, սղոցարանը, հիդրոէլեկտրակայանը։ Սլովենիայի գլխավոր՝ *E-70* երկաթուղով Տրբովլեն կապված է Լյուբլյանայի, Զագրեբի, Մարիբորի և այլ մեծ ու փոքր քաղաքների հետ։

Տրբովլեին լայն ճանաչում ու համբավ է հավելել նաև «*Լայբախ*» երաժշտախումբը, որը ծնունդ է առել այս քաղաքում 1980 թվականին։

SLO-Trbovlje6.JPG|Ջերմաէլեկտրակայանը՝ իր ռեկորդակիր ծխնելույզով
Trbovlje-SZ.JPG|Երկաթուղային կայարանը


## Ծանոթագրություններ

## Արտաքին հղումներ
*Պաշտոնական կայքէջը (Trbovlje.si)
*Trbovlje on Geopedia.si  (map, aerial photograph)
* http://en.wikipedia.org/w/index.php?title=Trbovlje&oldid=553408930
* Kommunens webbplats

Կատեգորիա:Սլովենիայի բնակավայրեր
Կատեգորիա:Սլովենիայի քաղաքներ
Ստեֆանիա Օռլանդո

**Ստեֆանիա Օռլանդո** (, ), իտալացի շոուների պարուհի, մոդել, հեռուստատեսային անձ, երգչուհի։  Որպես պարուհի առաջին անգամ հանդես է եկել 1993 թվականին *Mediaset* մեդիայի *Sì o No?* վիկտորինայի ժամանակ, որին 1997-2003 թվականներին հաջորդել է  Rai 2 հեռուստաալիքով  *I fatti vostri* առավոտյան ծրագիրը։

## Հեռուստատեսություն
* Sì o no? (Canale 5, 1993-1994)
* Scommettiamo che...? (Rai 1, 1994-1995)
* TG Rosa (Odeon TV, 1995-1997)
* Il Boom (Canale 5, 1996)
* Retromarsh (Telemontecarlo, 1996-1997)
* I fatti vostri (Rai 2, 1997-2000, 2001-2003, 2015-2017 come giurata nel talent show Dog Factor)
* Telethon (Rai 1, 1997-2000)
* Il lotto alle otto (Rai 2, 1998-2005, 2010)
* Torno sabato (Rai 1, 2002) - ուղարկված պետական մենաշնորհներով
* Girofestival (Rai 3, 2002-2003)
* Uno di noi (Rai 1, 2003) - ուղարկված պետական մենաշնորհներով
* Piazza grande (Rai 2, 2003-2004)
* Stelle con la coda (Rai 2, 2004)
* Cantagiro (Rai 2, 2005)
* Festival Show (Canale Italia, 2008)
* Unomattina in famiglia (Rai 1, Dal 2011 - in corso com opinionista fissa nello spazio Tv perché Si)
* Cantando ballando (Canale Italia, 2015-2016)
* Buon pomeriggio Estate (Telenorba, TG Norba 24, 2017)
* Buon pomeriggio (Telenorba, TG Norba 24, 2017)
* Miss Europe Continental - Իտալիայի ազգային եզրափակիչ (Canale Italia, 2018)

## Ֆիլմագրություն
* Fantozzi 2000 - La clonazione, ռեժիսոր՝ Դոմենիկո Սավերնի (1999) - Cameo
* Don Matteo – հեռուստասերիալ, դրվագ 6x03 (2008)
* Nuovo Ordine Mondiale, regia di Fabio Ferrara e Marco Ferrara (2015)
* Il paradiso delle signore - հեռուստասերիալ (2019)

### Թատերական դերեր
* Isso, esso e 'a Mala Femmena, բեմադրիչ՝ Վիտտորիո Մարսիլյա (1995-1996)
* Ragioné voi dovete ragionà, բեմադրիչ՝ Վիտտորիո Մարսիլյա  (1996-1997)

## Սկավառակագրություն
### Ալբոմներ
* 2009  - Su e giù

### Սինգլներ
* 2007 - Sotto la luna
* 2008 - Marimbabà
* 2009  - Su e giù
* 2011  - Crazy Dance
* 2011  - A Troia
* 2012 - Frappé
* 2012  - Vita bastarda
* 2013  - Omologazione
* 2014  - Favola (Fernando Alba feat. Stefania Orlando)
* 2015  - Legami al Letto
* 2016  - Prima di lunedì (Fernando Alba feat. Stefania Orlando)

### Տեսահոլովակներ
* 2011 - Marimbabà
* 2011 - Crazy Dance
* 2011 - Sotto la luna
* 2011 - A Troia
* 2012 - A Troia Remix
* 2012 - Frappé
* 2012 - Vita bastarda
* 2013 - Omologazione
* 2014 - Favola
* 2015 - Legami al letto
* 2016 - Kiss
* 2016 - Prima di lunedì

## Ծանոթագրություններ

## Արտաքին հղումներ
* 

Կատեգորիա:Իտալացի պարուհիներ
Կատեգորիա:Իտալացի դերասանուհիներ
Կատեգորիա:Իտալացի երգչուհիներ
Դավիդ Ավիդան

**Դավիթ Ավիդան** (, ), իսրայելցի բանաստեղծ, նկարիչ, կինոռեժիսոր, հրապարակախոս և սցենարիստ։ Ավիդանը եբրայերենով 20 գրքերի հեղինակ է։

## Կենսագրություն և գրական գործունեություն
Ավիդանը ծնվել է Թել Ավիվում։ Սկսել է լրջորեն զբաղվել գրական գործունեությամբ 1950-ական թվականների սկզբին` լինելով Երուսաղեմի հրեական համալսարանի ուսանող, որտեղ ուսումնասիրում էր գրականություն և փիլիսոփայություն։ Հիմնականում գրել է եբրայերեն, նաև ավանգարդիստ նկարիչ էր։ Ավիդանը թարգմանել է սեփական բանաստեղծություններն անգլերեն, ստացել մի շարք մրցանակներ թե՛ որպես բանաստեղծ, թե՛ որպես թարգմանիչ։

Նա «Լիկրատ» բանաստեղծական խմբի անդամ էր (Նաթան Զահի, Յեհուդա Ամիհայի, Մոշե Դորի և այլնի հետ)։ Ավիդանը Նոբելյան մրցանակի թեկնածու էր, բայց միևնույն ժամանակ նրան չեն առաջարկվել արժանապատիվ աշխատավարձ և չեն վճարվել հոնորարներ, ինչպես նաև` նրան քննադատում էին էգոցենտրիզմի, շովինիստական և տեխնոկրատական հայացքների համար։ Բացասական քննադատությունը, մասնավորապես, ստացել է նրա առաջին՝ «Կտրված շուրթերով ծորակները» բանաստեղծությունների գիրքը (1954)։ Առաջին բարենպաստ ակնարկը գրել է Գաբրիել Մոկեդը (գրական «Աշհավ» պարբերականի խմբագիրը), որը հետագայում դարձել է Ավիդանի ամենամոտ ընկերներից մեկը։

Այնուամենայնիվ, 1990-ական թվականների սկզբին, դրամական միջոցների հետ կապված խնդիրների պատճառով Ավիդանի հոգեկան վիճակը վատթարանում էր, 1995 թվականին նա ինքնասպանություն է գործել Թել Ավիվում։

Մահվանից հետո միայն Ավիդանի գրական հեղինակությունը փոխվել է դրական ուղղությամբ ինչպես մասնագիտական շրջանակներում, այնպես էլ ընթերցողների մոտ։ Այժմ նա համարվում է իսրայելացի կարևորագույն բանաստեղծներից մեկը` Յեհուդա Ամիհայի և Նաթան Զահի հետ։

Ամիհայի և Զակի համեմատությամբ Ավիդանը առանձնանում է ավելի արմատական պոեզիայով, ինչը բարդացնում է թարգմանության գործը։ Ավիդանին` ռուսերեն լավագույն թարգմանիչներից մեկն է համարվում բանաստեղծ Սավելի Գրինբերգը։

## Մրցանակներ
1993 թվականին Ավիդանը դարձել է Հ. Բյալիկի անվան մրցանակի դափնեկիր (Ամալյա Կահանա-Կարմոնի հետ միասին)։

## Բանաստեղծությունների գրքեր
* «Կտրված շուրթերով ծորակներ», 1954
* «Անձնական խնդիրներ», 1957
* «Միջանկյալ արդյունք», 1960
* «Ճնշող բանաստեղծություններ», 1962
* «Ինչ-որ մի բան ինչ-որ մեկի համար», 1964
* «Անհնարին պոեմներ», 1970
* «Կիրառական բանաստեղծություններ», 1973
* «Հնարավորությունների գիրք` բանաստեղծություններ և ավելին», 1985

## Ծանոթագրություններ

## Արտաքին հղումներ
* vcisch1.narod — տեղեկություններ և բանաստեղծությունների թարգմանություններ
* 
* לקסיקון הספרות העברית החדשה — דוד אבידן 
* NY Times obituary, retrieved October 5, 2008
*Некод Зингер. "Авиданиум" Гринберга

Կատեգորիա:Իսրայելցի գրողներ
Կատեգորիա:Իսրայելցի կինոռեժիսորներ
Կատեգորիա:Իսրայելցի նկարիչներ
Կատեգորիա:Իսրայելցի սցենարիստներ
Կամնիկ

**Կամնիկ** (սլովեներեն՝ **Kamnik**,  կամ *Stein in Oberkrain*),  քաղաք Սլովենիայի հյուսիսային մասում։ Նույնանուն համայնքի վարչական կենտրոնն է, Սլովենիայի հնագույն քաղաքներից մեկը։ Ընկած է Կամնիկյան Ալպերի ստորոտին, Կամնիշկա Բիստրիցա (*Kamniška Bistrica*) և Նևլիցա (*Nevljica*) գետերի ափին։ Սննդի արդյունաբերության կենտրոն է։ Հարուստ է պատմաճարտարապետական հուշարձաններով. հին քաղաքամասը՝ միջնադարյան բազմաթիվ կառույցներով, մասամբ պահպանվել է։ Հիշարժան են հատկապես երեք ամրոցները՝ Մալի, Ստարի, Զապրիցե անվանումներով, բարոկկո ոճով կառուցված եկեղեցին, ֆրանցիսկյան և ուրսուլյան վանքերը...

2016 թվականի հունվարի 1-ի տվյալներով բուն քաղաքի բնակչության թվաքանակը եղել է 13 768։

## Պատմություն
Արդեն իսկ XII դարում Կրամնիկը, իր շուրջբոլորը բարձրացած հզոր պարսպով և լեռան լանջին թառած ամրոցով, Կրաինա անվանվող երկրամասի ամենաազդեցիկ քաղաքն էր։ Սակայն XIII դարից առաջնությունն անցել է Լյուբլյանային։ Կամնիկում միջին դարերում զարգացել էին դաբնությունը, մեխերի, կաշվի, մորթեղենի արտադրությունը։ Բացի այդ, բնակավայրը դարձել էր սլովենյան մեղվաբուծության կենտրոնը. այստեղ պահում էին «կրաինյան ցեղի» (*Аpis mellifera carnica*) մեղուներ, որ ժամանակին Արևելյան Ալպերում բազմացրել են հինհռոմեացիները։

## Քույր քաղաքներ
*  Գենդինգեն
*  Անդեքս
*  Էննիգեռլո
*  Տրոֆայախ
*  Շվեյցարիա Կեռնս

## Անվանի կամնիկցիներ
Notable people that were born or lived in Kamnik include:
*Ֆրան Ալբրեխտ (1889–1963), գրող
*Ֆրանցե Բալանտիչ (1921–1943), բանաստեղծ
*Յուրի Յապել (1744–1807), բանասերt
*Ռուդոլֆ Մայստեր (1874–1934), հարավսլավյան գեներալ
*Յակոբ Սավինշեկ (1922–1961), քանդակագործ, նկարազարդող
*Բոյան Կրաուտ (1908–1991), ինժեներ
*Մարյան Շարեց (born 1977), քաղաքական գործիչ և դերասան, 2010 թ. ընտրվել է Կամնիկ համայնքի ղեկավար

## Պատկերասրահ

OldTown-Kamnik-Slovenia.JPG|Տեսարան քաղաքից
R Maister-Birthhouse-Kamnik-Slovenia.JPG|Տունը, որտեղ ծնվել է Ռուդոլֆ Մայստերը
Kamnik - cerkev Marijinega brezmadežnega spočetja.jpg|Եկեղեցին
FranciscanMonastery-Kamnik-Slovenia.JPG|Ֆրանցիսկյան վանքը
File:Kamnik south.JPG|Հարավային քաղաքամասը՝ արվարձաններով
File:Upper Kamnik valley and Alps.JPG|Հյուսիսային արվարձանները՝ Ալպերի խորապատկերով
File:Kamnik-Valvasor.jpg|Կամնիկը՝ 1689 թ. փորագրապատկերում
File:Kamnik - Mali grad.jpg|Փոքր ամրոցը
File:Kamnik - Castle Zaprice.jpg|Զապրիցե ամրոցը


## Ծանոթագրություններ

## Արտաքին հղումներ
* 
* Kamnik, official page of municipality (in Slovene)
* Kamnik (map). Geopedia.si.
* Kamnik: virtual panoramas. Burger.si.
* Zdjęcia miasta

Կատեգորիա:Սլովենիայի բնակավայրեր
Կատեգորիա:Սլովենիայի քաղաքներ
Ինչպես է գրվել առաջին նամակը

**Ինչպես է գրվել առաջին նամակը** (), տիկնիկային մուլտիպլիկացիոն ֆիլմ, որը նկարահանվել է 1984 թվականին, «Կիևնաուչֆիլմ» կինոստուդիայում, ռեժիսորը Ա. Կիրիկի կողմից։
Մուլտֆիլմը նկարահանվել է ըստ Ռեդյարդ Քիփլինգի հեքիաթի։

## Սյուժե
Մուլտֆիլմի գործողությունները տեղի են ունենում Քարե դարում, երբ որևէ մարդ չէր կարողանում ո՛չ գրել, ո՛չ կարդալ։ Տան գլխավորը գնալով որսի` իր հետ վերցնում է իր փոքրիկ աղջկան։ Որսըչի հաջողվում, քանի որ հայրիկի նիզակը կոտրվել էր, և նա որոշում է ձուկ որսալ, և դստերն ուղարկում է նոր նիզակ բերելու։ Աղջիկը որոշում է խնդրանքը փոխանցել ուրիշ ցեղից մի անծանոթի միջոցով, բայց նա չի հասկանում նրանց լեզուն։ Այդ ժամանակ աղջիկը փորձում է ծառի բնի վրա խնդրանք շարադրել մայրիկին և  դրա վրա ճանկռում է հայրիկի, նիզակի, կուղբերի և այն ամենի պատկերը, ինչը տեղավորվում է։ Եվ այսպիսով ի հայտ է գալիս առաջին նամակը, և թեկուզ այն միշտ չէին ճիշտ ընկալել, բայց կգա և այն օրը, երբ նրանք կստեղխեն տառերը, կկարողանան կարդալ և գրել, և այլևս թյուրիմացություններ չեն լինի։

## Նկարահանող խումբ
* Սցենարի հեղինակ` Ն. Աբրամովա
* Ռեժիսոր՝ Ա. Կիրիկ
* Նկարիչ բեմադրող՝ Նատալյա Գորբունովա
* Կոմպոզիտոր՝ Ի. Կարաբից
* Օպերատոր՝ Ս. Բոդակ
* Հնչյունային օպերատոր՝ Ի. Մոյժես
* Մուլտիպլիկատորներ՝ Է. Լիսիցկայա, Ժ. Տարան, Ա. Տրիֆոնով 
* Տիկնիկները և դեկորները պատրաստել են՝ Յա. Գորբաչենկո, Օ. Կուլչիցկի, Անատոլի Ռադչենկո, Վադիմ Գախին, Վ. Յակովենկո, Վ. Դավիդենկո 
* Մոնտաժող՝ Յու. Սրեբնիցկայա
* Խմբագիր՝ Լ. Պրիգոդա
* Տնօրեն՝  Ն. Լիտվինենկո

## Ծանոթագրություններ

## Արտաքին հղումներ
* 
* Ինչպես է գրվել առաջին նամակը

Կատեգորիա:«Կիևնաուչֆիլմ» ստուդիայի մուլտֆիլմեր
Կատեգորիա:Ռեդյարդ Քիփլինգի ստեղծագործությունների էկրանավորումներ
Կատեգորիա:1984 մուլտֆիլմեր